**Îmbătrânesc...**

*Cristian Neagu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă dor mai toate zilele ce trec

Şi-mbătrânesc surprins de acest fapt;

Nedivulgând vreun merit intrinsec

Îmbătrânesc involuând abstract.

Îmbătrânesc absurd, fără temei,

Păzindu-mi insomniile stingher

Ferecat cu lacăte la care nu sunt chei,

Şi nici ferestre către prezumtivul cer.

Îmi urlu neputinţa către sus

În timp ce viaţa seacă mi se surpă,

Îmbătrânesc algebric, descompus,

Îmbătrânesc reformulat în culpă.